b'\n_START_ARTICLE_\nMartin Bedjani\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLeta 1867 je stopil v vara\xc5\xbedinsko gimnazijo, se 1869 prepisal na mariborsko in od 1875\xe2\x80\x931879 \xc5\xa1tudiral klasi\xc4\x8dno filologijo v Gradcu. Po kon\xc4\x8danem \xc5\xa1tudiju je slu\xc5\xbeboval na gimnaziji v Mariboru (1880), na I. gimnaziji v Gradcu (1881), na gimnaziji v Sarajevu (1882-1893), na gimnaziji v Mostarju (1893-1900), kjer je 1896 postal ravnatelj. Leta 1900 je pri\xc5\xa1el za ravnatelja na gimnazijo v Sarajevo in ostal na tem mestu do 1913, ko se je upokojil in preselil v Maribor. V raznih listih v Mostarju in Sarajevu je objavljal razne znanstvene \xc4\x8dlanke in 1901 izdal v Zagreb u Rje\xc4\x8dnik Homerovih pjesama. V Sarajevu sta se mu rodila sinova Vratislav, slovenski in\xc5\xbeenir elektrotehnike, in Milko, slovenski akademik, zdravnik internist.'